ບັນດາຜູ້ແທນ ພ້ອມແລ້ວທີ່ກ້າວເຂົ້າສູ່ ການເລືອກຕັ້ງບຸກຄະລາກອນຄະນະບໍລິຫານງານສູນກາງ ຊຸດທີ12
ພາບປະກອບ
ຕອນເຊົ້າວັນທີ 26/1, ບັນດາຜູ້ແທນເຂົ້າຮ່ວມກອງປະຊຸມໃຫຍ່ຄັ້ງທີ 12 ຂອງພັກ ໄດ້ດຳເນີນການປ່ອນບັດເລືອກຕັ້ງກຳມະການສົມບຸນ 180 ທ່ານ ແລະ ກຳມະການສຳຮອງ 20 ທ່ານຂອງຄະນະບໍລິຫານງານສູນກາງຊຸດທີ່ 12 ພາຍຫຼັງ 2 ມື້ເຄິ່ງປຶກສາຫາລືກ່ຽວກັບວຽກງານບຸນຄະລາກອນ. ຢູ່ນອກວາລະປະຊຸມໃນຕອນບ່າຍວັນທີ 25/1, ຜູ້ແທນຫຼາຍທ່ານໄດ້ສະແດງຄວາມເຊື່ອໝັ້ນວ່າ ກອງປະຊຸມໃຫຍ່ຈະເລືອກເຟັ້ນບັນດາບຸກຄະລາກອນຜູ້ທີ່ດີເດັ່ນ, ມີຄຸນສົມບັດ, ມີຄວາມສາມາດເພື່ອເລືອກເຂົ້າຄະນະບໍລິຫານງານສູນກາງພັກຊຸດທີ 12. ຕາມບັນດາຜູ້ແທນແລ້ວ, ວຽກງານບຸກຄະລາກອນໂດຍສູນກາງກະກຽມຢ່າງລະອຽດລະອໍ, ແໜ້ນແຟ້ນ, ຖືກຕ້ອງຕາມຂັ້ນຕອນ. ບັນດາຜູ້ແທນລ້ວນແຕ່ມີສິດອອກສະໝັກເລືອກຕັ້ງ ແລະ ສະເໜີຜູ້ອອກສະໝັກເລືອກຕັ້ງ. ຜູ້ແທນແຕ່ລະຄົນເຂົ້າຮ່ວມກອງປະຊຸມຄັ້ງທີ 12 ລ້ວນແຕ່ມີສະຕິຮັບຜິດຊອບໜ້າທີ່ຂອງຕົນ, ຕາງໜ້າໃຫ້ສະມາຊິກພັກນັບລ້ານຄົນໃນທົ່ວປະເທດເພື່ອເລືອກຕັ້ງໄດ້ບັນດາບຸກຄົນທີ່ດີເດັ່ນ, ມີຄຸນສົມບັດ, ມີຄວາມສາມາດຢ່າງພຽງພໍ ເພື່ອຮັບຜິດຊອບວຽກງານຂອງປະເທດຊາດໃນອາຍຸການໃໝ່. ດ້ວຍການກະກຽມຢ່າງລະອຽດລະອໍກ່ຽວກັບບຸກຄະລາກອນຂອງສູນກາງ, ກອງປະຊຸມໃຫຍ່ຈະເລືອກເຟັ້ນຄະນະບໍລິຫານງານສູນກາງທີ່ຕອບສະໜອງໄດ້ບັນດາຄວາມມຸ່ງມາດປາດຖະໜາຂອງສະມາຊິກພັກ ແລະ ປະຊາຊົນ, ປະຕິບັດມະຕິກອງປະຊຸມໃຫຍ່ຄັ້ງທີ 12 ຂອງພັກຢ່າງມີໄຊ.
(ແຫຼ່ງຄັດຈາກ VOV)